0009.xml
فلم ’’بھویش جوشی‘‘ میں بہترین پرفارمنس دینے کیلئے پرعزم ہوں۔ اداکار سدھارت ملہوترا
ممبئی ۔ 2 اگست (اے پی پی) بالی ووڈ اداکار سدھارت ملہوترا نے کہا ہے کہ وہ نئی فلم ’’بھویش جوشی‘‘ میں بہترین پرفارمنس دینے کیلئے پرعزم ہیں۔ اداکار سدھارت ملہوترا جن کی فلم ’’اک ویلن‘‘ جو حال ہی میں ریلیز ہوئی ہے، فلم نے کئی کامیابی کے ریکارڈ قائم کئے، نے اپنے حالیہ انٹرویو میں کہا کہ وہ اپنی اگلی فلم ’’بھویش جوشی‘‘ جس کی ہدایات موتوانی دے رہے ہیں، میں بہترین پرفارمنس دینے کیلئے پرعزم ہیں تاہم انہیں فلم کی عکسبندی کے آغاز کا بے صبری سے انتظار ہے۔ فلم کیلئے ہیروئن کا انتخاب باقی ہے۔ فلم کی عکسبندی کا آغاز دسمبر سے ہو جائیگا۔
APP
02.08.14
0009p.xml
بھویش جوشی میں میری پر فارمنس یاد گار ہوگی،سدھارتھ ملہوترا فلم میں گانے کا ابھی کوئی ارادہ نہیں ،کسی ساتھی اداکارہ کے ساتھ رومانس نہیں کر رہا
ممبئی(اے پی پی ) بالی وڈ سدھارتھ ملہوترا نے کہا ہے کہ وہ نئی فلم بھویش جوشی میں بہترین پرفارمنس دینے کے لئے پر عزم ہیں۔سدھارتھ ملہوترا جن کی فلم ایک ولن نے کامیابی کے کئی ریکارڈ قائم کئے،نے اپنے حالیہ انٹرویو میں کہا کہ وہ اپنی اگلی فلم بھویش جوشی میں کیرئیر کا یادگار کردار ادا کرنے جا رہے ہیں ۔سدھارتھ کا کہنا تھا کہ وہ اس فلم کی جلد عکسبندی کے خواہاں ہیں۔ایک سوال پر انہوں نے کہا کہ بالی وڈ میں دیر پا کامیابی حاصل کرنے کیلئے سخت محنت اور بہترین پرفارمنس دینا پڑتی ہے،یہاں مقابلے کا سخت رجحان پایا جاتا ہے۔سدھارتھ نے کہا کہ انکا ابھی کسی فلم میں گانے کا ابھی کوئی ارادہ نہیں،ابھی وہ اپنی تمام تر توجہ اداکاری کی طرف مبذول کیے ہوئے ہیں ۔سدھارتھ کا کہنا تھا کہ بطور ایک پروفیشنل اداکار وہ کسی بھی قسم کا رول ادا کرنے کے لئے تیار ہیں جبکہ ان کا کسی ساتھی اداکارہ کے ساتھ رومانوی تعلق نہیں۔واضح رہے کہ اس فلم کیلئے ہیروئن کا انتخاب ابھی باقی ہے جبکہ اس کی ہدایت پوتوانی دے رہے ہیں۔
daily_dunya
03.08.14